**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 04.11.2024 | nr | 2-24-7590 |

**Ettepanek**

Harju Maakohtu menetluses on tsiviilasi nr 2-24-7590, Top Connect OÜ avaldus M2M EXPRESS OÜ (registrikood 10668897) pankroti väljakuulutamiseks. 10.09.2024. a nimetas kohus võlgniku ajutiseks pankrotihalduriks vandeadvokaat Mark Uska. Ajutise halduri aruande kohaselt on võlgnikul rahalised kohustused vähemalt summas 775 852,61 eurot. Võlgniku varaks on raha Maksu- ja Tolliameti ettemaksukontol 62,40 eurot ning nõuded väljaspool Euroopa Liitu asutatud ühingute vastu summas 324 852,42 eurot. Halduri poolt kogutud andmetel on võlgniku majandustegevus lõppenud, mistõttu võlgniku varaline seis ettenähtavalt ei parane. Haldur leiab kogutud andmetele tuginedes, et võlgnik on püsivalt maksejõuetu.

Kohus teatas 22.10.2024. a väljaandes Ametlikud Teadaanded võimalusest maksta pankrotimenetluse kulude katteks deposiidina 3000 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 4. detsembriks 2024. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-7590.

Lugupidamisega

/digitaalselt allkirjastatud/

Karin Sonntak

kohtunik